### | | | | --- | --- | | | | | --- | | **Teknik- og Miljøudvalget** 6. februar 2020 Sagsnr. 710-2019-29144 Dok.nr. 710-2019-235905 Sagsbehandler DPLVSO | | 94.                 Projektforslag fra [adresse] for forsyning af LP 302, [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

Teknik- og Miljøudvalget skal i denne sag tage stilling til
et projektforslag fra [adresse] om fjernvarmeforsyning af en del af [adresse]
Erhvervsområde.

Projektområdet er omfattet af lokalplan nr. 302 for [adresse]
Erhvervsområde (herefter benævnt LP 302), der i 2010 blev godkendt som HMN
[adresse] forsyningsområde. HMN GasNet har imidlertid aldrig udarbejdet et
projektforslag for forsyning af LP 302 og lokalplanområdet er således reelt
uden godkendt mulighed for kollektiv varmeforsyning.

[adresse] oplever i øjeblikket en stigende interesse
for erhvervsgrundene i området og ønsker samtidigt at udbrede
fjernvarmeforsyningen i kommunen. Teknik og Miljø har derfor anmodet Hinnerup
Fjernvarme om at udarbejde et projektforslag for fjernvarmeforsyning af LP 302,
der omfatter seks erhvervsgrunde med mulighed for etablering af større kontor-
og servicevirksomheder, administrationsvirksomheder, håndværks- og
værkstedsvirksomheder, lettere industrivirksomheder og lagervirksomhed.

Der er tilslutningspligt til kollektiv varmeforsyning for
ny bebyggelse i lokalplanområdet, men for bebyggelse, der opfylder de gældende
klassifikationskrav for lavenergihuse, har kommunen dog pligt til at dispensere
fra tilslutningspligten.

[adresse] har kapacitet til at forsyne
projektområdet, dog forudsat, at værket får kommunens tilladelse til at udvide driftstiden
på den ene af værkets halmkedler med 105 timer årligt. Med godkendelse af
projektforslaget vil [adresse] få forsyningspligt i området, der har
et samlet potentielt varmebehov på 1.850 MWh.

Virksomheden på den ene af grundene er i dag forsynet med
naturgas og forventes også at være det fremadrettet. Ejendommen indgår derfor
ikke i de samfunds- og selskabsøkonomiske beregninger, men vil kunne forsynes
med fjernvarme, hvis virksomheden på et tidspunkt måtte ønske det.

**VURDERING**

På baggrund af oplysningerne i projektforslaget vurderer
Teknik og Miljø, at projektet som helhed er samfundsøkonomisk fordelagtigt.

Projektet indebærer en samlet anlægsinvestering på 527.500
kr. for [adresse]. [adresse] beregninger viser, at
fjernvarmeudvidelsen vil bidrage med et positivt resultat for varmeværket på
355.000 kr. årligt ved fuld udbygning og tilslutning af de fem erhvervsgrunde,
der indgår i projektforslagets beregninger.

Brugerøkonomiske beregninger viser, at den samlede årlige
varmeudgift inkl. låneydelser vil være godt 30.000 kr. lavere ved installering
af fjernvarme i forhold til en luft-vand varmepumpe, svarende til en besparelse
på ca. 15 %.

Samfundsøkonomiske beregninger viser, at besparelsen ved
valg af fjernvarme i forhold til individuelle varmepumper, for en 20 års
periode, er ca. 3,8 mio. kr., svarende til knap 27 %. Der er i den forbindelse
lavet en følsomhedsberegning, der viser, at projektet fortsat er
selskabsøkonomisk robust ved en tilslutning på kun 40 % af det forventede
opvarmede areal.

Energi- og miljømæssige beregninger viser, at der ved
gennemførelse af projektet vil være en samlet udledning over 20 år på 206 tons
CO2-ækvivalenter mod knap 15 tons ved individuelle varmepumper.
Projektets fordel er dog, at varmeproduktionen samles på ét effektivt anlæg,
hvor det vil være muligt i fremtiden at supplere eller udskifte Hinnerup Fjernvarmes
nuværende brændsler med f.eks. solvarme, store varmepumper, mere overskudsvarme
eller andre miljøvenlige løsninger. Derudover er fjernvarmeinstallationen stort
set vedligeholdelsesfri og medfører ikke uforudsete udgifter for forbrugerne.

**ØKONOMI**

Til projektet forventer [adresse] at søge
Favrskov Kommune om kommunegaranti for optagelse af lån i Kommunekredit på godt
en halv mio. kr., hvoraf der skal betales stiftelsesprovision til kommunen. Der
vil blive fremsendt særskilt ansøgning om kommunegaranti til behandling i
Byrådet.

**INDDRAGELSE**

Projektforslaget har været sendt i høring ved Evida
(tidligere HMN GasNet), der i vedlagte svar har gjort opmærksom på, at der skal
betales kompensation til gasselskabet, hvis en ejendom skifter fra naturgas til
fjernvarme. Da ejendommen med naturgasinstallationen er helt nyopført,
forventer [adresse] ikke, at virksomheden ønsker fjernvarme, hverken
nu eller i en overskuelig fremtid, og spørgsmålet om kompensation er derfor
ikke aktuelt på nuværende tidspunkt.

**INDSTILLING**

Direktøren for Teknik og Miljø indstiller til Teknik- og
Miljøudvalget:

1.    At ”Projektforslag
for fjernvarmeforsyning af LP 302 i [adresse]” godkendes.

**BESLUTNING**

**Bilag**

|  |  |
| --- | --- |
| Projektforslag for fjernvarmeforsyning af LP 302 i [adresse] | 710-2020-830 |
| Høringssvar fra Evida | 710-2019-267819 |